**VINE TOAMNA**

*STOMFF ANDREI AUREL*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

VINE TOAMNA

Vine toamna fără tine.

Vine toamna in zadar.

Zdrenţuite crinoline,

Norii par că n-au habar

Şi gonesc să se închine

Unui chip imaginar.

Vine toamna fără tine.

Vine toamna in zadar!

Lunecând pe cer, cocorii

Pleacă iar spre ţări străine.

Simt cum mă cuprind fiorii.

Vine toamna fără tine.

Clipa dintre zi şi noapte,

Dulce clipă de hotar,

Trece far-de-a tale şoapte.

Vine toamna în zadar!